./data/stoa0079/stoa001/stoa0079.stoa001.perseus-lat1.xml
Cato, Marcus Porcius
impera suovitaurilia circumagi: 'cum divis volentibus quodque bene eveniat,mando tibi, Mani, uti illace suovitaurilia fundum agrumterramque meam quota ex parte sive circumagi sive circumferenda censeas, uti cures lustrare'  Ianum Iovemque vino praefamino, sic dicito: 'Mars pater, te precor quaesoqueuti sies volens propitius mihi domo familiaeque nostrae,quoius rei ergo agrum terram fundumque meum suovitauriliacircumagi iussi, uti tu morbos visos invisosque,viduertatem vastitudinemque, calamitates intemperiasque prohibessis defendas averruncesque; utique tu fruges, frumenta,vineta virgultaque grandire beneque evenire siris, pastores pecuaque salva servassis duisque bonam salutemvaletudinemque mihi domo familiaeque nostrae: harumcererum ergo, fundi terrae agrique mei lustrandi lustrique faciendi ergo, sicuti dixi, macte hisce suovitaurilibus lactentibusinmolandis esto: Mars pater, eiusdem rei ergo macte hisce suovitaurilibus lactentibus esto'  item esto itemcultro facito struem et fertum uti adsiet, inde obmoveto ubi porcum inmolabis, agnum vitulumque, sic oportet: 'eiusque rei ergo macte suovitaurilibus inmolandis esto'  nominare vetat Martem neque agnum vitulumque  siminus in omnis litabit, sic verba concipito: 'Mars pater,siquid tibi in illisce suovitaurilibus lactentibus nequesatisfactum est, te hisce suovitaurilibus piaculo'  si in uno duobusve dubitabit, sic verba concipito: 'Mars pater, quodtibi illoc porco neque satisfactum est, te hoc porco piaculo'